Szitakötő 33. szám

Salamon Kitti: Töki Pompos és a hét próba

Olvasásóra 3. osztály

Készítette: Kovácsné Nagy Katalin

I. Beszélgetés: Kiket fogadnál szívesen a szomszédságodba? Kiket nem?

II. A mese olvasása: Figyeld meg, milyen mesei jellemzőket fedezhetünk fel benne?

III. Megbeszélés: Mesejellemzők, valós elemek.

- Ásványráró valóban létező hely. A falu lakói egyszerű emberek. A próbák egyszerű feladatok, valóban megoldhatóak. A mese végén a főszereplő nem teljesíti a próbákat, mégis megnyeri a helyiek jóindulatát. A hetes szám az egyetlen mesei elem.

- A szóhasználat: „koma, muri” szintén hétköznapi történetté teszi.

IV. Mely szövegrészek fordulnak elő többször is a szövegben? Mi volt az író célja az ismétlésekkel?

V. Egyetértesz-e a falu lakóinak viselkedésével?

Mit eredményezett a jóhiszeműségük?

Mit eredményezett a bizalmatlanságuk?

Miért fogadták be Töki Pompost?

Szerinted ezután nagyobb bizalommal voltak a vendégekkel szemben?

VI. Találj ki hét próbatételt, amelyekkel valakit barátoddá fogadnál!

VII. Figyeld meg az illusztrációt! Milyen formát fedezel fel a csipkevesszők kanyargásában? Mi lehetett az illusztrátor célja ezzel?

Készíts te is rajzot! Milyennek képzeled ezt a falut és a lakóit?